Ак-Буура суусу

Ак-Буура суусу – Кара-Суу жана Ноокат районунун аймактары аркылуу аккан суу, Кара-Дарыянын сол куймасы. Узундугу 136 км, алабынын аянты 2540 км2. Алай кырка тоосунун түндүк капталынан башталып, Ак-Буура капчыгайы аркылуу агат. Жогорку агымы Кичи Алай, ортоңкусу Турук деп аталат.

Ак-Буура Ош шаары аркылуу агып өтөт.

Куймалары: Челкилдек, Кырк-Кечүү, Талдыбулак, Кошмойнок (оң), Жиптиксуу, Чугам,Талдыбулак (сол). Апрелде кирип, сентябрда тартылат.

Жылдык орточо чыгымы 21,4 м3/сек; байкалган эң көбү – 331 м3/сек,эң азы – 6,25 м3/сек.

Негизинен сугатка пайдаланылат. Ош шаарын суу менен камсыз кылат. Боюнда Төлөйкөн, Турук, Папан жана башка кыштактар бар.

 Адабият 
 Кыргызстандын географиясы/Мамлекеттик тил жана энциклопедия борбору. - Б.: 2004.  ISBN 9967-14-006-2

Категория:Ноокат району
Категория:Кара-Суу району
Категория:Кыргызстандын суулары
Категория:Тумар-2011